NOMAS LĪGUMS Nr. RN-\_\_-\_\_\_\_-lī

Rīgā, 20\_\_. gada \_\_\_\_. \_\_\_\_\_\_\_\_\_\_\_\_\_\_\_\_

**SIA „Rīgas nami”**,reģistrācijas Nr. 40003109638 (turpmāk – Iznomātājs), kuras vārdā saskaņā ar valdes 2020. gada 12. maija lēmumu Nr. 11 rīkojas tās valdes priekšsēdētāja Vineta Verika, no vienas puses, un

\_\_\_\_\_\_\_\_\_\_\_\_\_\_\_\_\_, reģistrācijas Nr. \_\_\_\_\_\_\_\_\_\_ / personas kods \_\_\_\_\_\_\_\_\_\_\_\_ (turpmāk – Nomnieks), kura vārdā saskaņā ar \_\_\_\_\_\_\_\_\_\_\_\_\_\_ rīkojas tās \_\_\_\_\_\_\_, no otras puses,

turpmāk tekstā abi kopā saukti – Puses, bet katrs atsevišķi arī Puse, pamatojoties uz Iznomātāja Nekustamā īpašuma iznomāšanas komisijas 20\_\_\_. gada \_\_. \_\_\_\_\_\_\_\_ lēmumu (protokols Nr. RN-\_\_\_\_\_\_\_\_\_), noslēdz šādu nomas līgumu (turpmāk – Līgums):

1. **Līguma priekšmets**
   1. Iznomātājs nodod, bet Nomnieks pieņem lietošanā par maksu ēkas Brīvības ielā 49/53, Rīgā, kadastra apzīmējums 0100 020 0083 001 (turpmāk - Ēka), šādas telpas ar kopējo platību **1135,95** m2 (turpmāk – Telpas):
      1. telpu grupas 048 telpas Nr.1-20 ar kopējo platību 874,1m2;
      2. telpu grupas 050 telpas Nr.1-7 ar kopējo platību 68,1m2;
      3. telpu grupas 013 telpa Nr.1 ar kopējo platību 40,1m2;
      4. Ēkas koplietošanas telpu domājamo daļu 153,65m2.

Kopā ar Telpām Nomnieka lietošanā tiek nodota domājamā daļa no zemesgabala, kadastra Nr.0100 020 0083, ar platību 213,46 m2 (turpmāk – 1. Zemesgabals), domājamā daļa no zemesgabala, kadastra Nr.0100 020 2011, ar platību 17,69m2 (turpmāk – 2. Zemesgabals), un domājamā daļa no zemesgabala, kadastra Nr.0100 020 0079, ar platību 100,02 m2(turpmāk – 3. Zemesgabals), visi kopā turpmāk – Zemesgabali.

Telpu plāns no kadastrālās uzmērīšanas lietas, Zemesgabalu plāni un nekustamā īpašuma apraksts ir pievienoti Līgumam kā tā 1., 2. un 3. pielikums un ir neatņemama tā sastāvdaļa.

* 1. Parakstot Līgumu, Nomnieks apliecina, ka Telpu un Zemesgabalu (turpmāk tekstā arī – Īpašums) stāvoklis Nomniekam ir zināms un tas atbilst paredzētajam lietošanas mērķim. Īpašums Nomniekam tiek nodots:
     1. pēc Līguma noslēgšanas ar Telpu apsekošanas aktu Telpu apsekošanas un pielāgošanas darbu veikšanai, lai Telpas varētu izmantot Līgumā noteiktajam Telpu lietošanas mērķim. Telpu apsekošanas un pielāgošanas darbus Nomnieks veic ne ilgāk kā 3 (trīs) mēnešu laikā no Telpu apsekošanas akta parakstīšanas dienas, ko paraksta Pušu pilnvaroti pārstāvji un tas kļūst par Līguma neatņemamu sastāvdaļu;
     2. pēc Telpu apsekošanas un pielāgošanas darbu pabeigšanas, bet ne vēlāk kā 3 (trīs) mēnešu laikā no Telpu apsekošanas akta parakstīšanas dienas, Puses paraksta Īpašuma pieņemšanas – nodošanas aktu, ko paraksta Pušu pilnvaroti pārstāvji, un tas kļūst par Līguma neatņemamu sastāvdaļu;
     3. pēc Telpu apsekošanas un pielāgošanas darbu pabeigšanas Telpu platība tiks precizēta atbilstoši aktualizētai kadastrālās uzmērīšanas lietai.
  2. Telpas tiek iznomātas ar lietošanas mērķi: saimnieciskās darbības veikšana atbilstoši teritorijas/ēkas atļautajiem izmantošanas veidiem, izņemot lietotu preču, apģērbu vai apavu tirdzniecību .
  3. Īpašuma nomas termiņš tiek noteikts no Līguma spēkā stāšanās dienas līdz 2032. gada 30. septembrim.Ja to atļauj ārējie un iekšējie normatīvie akti, pēc minētā nomas termiņa izbeigšanās, Pusēm vienojoties, Līguma termiņš var tikt pagarināts, noslēdzot par to rakstveida vienošanos. Nomniekam ir pienākums paziņot Iznomātājam par vēlēšanos pagarināt Līguma termiņu ne vēlāk kā 2 (divus) mēnešus pirms Līgumā noteiktā termiņa beigām.
  4. Nomnieks uzņemas risku par iespējamiem zaudējumiem, ja Telpas Nomnieks atbilstoši savai iecerei nevarēs izmantot Līgumā noteiktajam lietošanas mērķim savas rīcības rezultātā vai tādu apstākļu dēļ, kas ir atkarīgi no Nomnieka, un Iznomātājs šajā gadījumā neatlīdzina Nomniekam nekādus izdevumus (tai skaitā, ne nepieciešamos, ne derīgos, ne greznuma izdevumus).
  5. Nomnieks ir tiesīgs Līguma darbības laikā, bet ne vēlāk kā 30 (trīsdesmit) kalendāro dienu laikā pēc attiecīgo darbu pabeigšanas, iesniegt Iznomātājam informāciju par veiktajiem nepieciešamajiem un derīgajiem ieguldījumiem Īpašumā, iesniedzot Iznomātājam darbu izpildi un ieguldījumu apmēru (izdevumus) apliecinošus dokumentus. Iznomātājs izskata šos dokumentus un pieņem zināšanai.
  6. Papildus Puses Līguma darbības laikā var vienoties par citiem Īpašumam vai Telpām nepieciešamiem un derīgiem ieguldījumiem, ko veic Nomnieks, noslēdzot par to rakstisku vienošanos.
  7. Parakstot Līgumu, Nomnieks apliecina, ka ir informēts par to, ka Īpašums atrodas valsts nozīmes pilsētbūvniecības pieminekļa „Rīgas pilsētas vēsturiskais centrs” (valsts aizsardzības Nr. 7442) teritorijā / Apvienoto Nāciju Izglītības, zinātnes un kultūras organizācijas (UNESCO) Pasaules kultūras un dabas mantojuma vietas Nr. 852 „Rīgas vēsturiskais centrs” teritorijā un apņemas ievērot normatīvos aktus kultūras pieminekļu aizsardzības jomā un Valsts kultūras pieminekļu aizsardzības inspekcijas norādījumus par kultūras pieminekļu izmantošanu un saglabāšanu.

1. **Pušu tiesības un pienākumi**
   1. Ja Nomnieks pilda visas Līgumā noteiktās saistības, Iznomātājs garantē tam Līguma darbības laikā Telpu lietošanu bez jebkāda traucējuma no Iznomātāja vai kādas citas personas puses, kura uz to pretendētu ar Iznomātāja pilnvarojumu vai starpniecību.
   2. Iznomātājam ir tiesības Nomnieka klātbūtnē apsekot Telpas tādā apjomā, lai pārliecinātos, vai tās tiek ekspluatētas un izmantotas atbilstoši Līguma noteikumiem un spēkā esošajiem normatīvajiem aktiem, netiek bojātas vai postītas. Pēc Iznomātāja pieprasījuma Nomnieks nodrošina savu pārstāvju piedalīšanos pārbaudes aktu sastādīšanā un parakstīšanā.
   3. Vadoties no aktuālās Ēkas tehniskās informācijas (Līguma 4. pielikums) par Ēkas un Telpu ekspluatāciju un Ēkas būtiskajām prasībām (mehānisko stiprību un stabilitāti, ugunsdrošību), Ēkas kadastrālās uzmērīšanas lietas (Līguma 5. pielikums) un tehniskās apsekošanas atzinuma (Līguma 6. pielikums), Nomniekam ir pienākums pārliecināties (nepieciešamības gadījumā piesaistot atbilstošus speciālistus), ka Īpašums atbilst Līguma un Latvijas Republikas normatīvo aktu prasībām, Īpašumam nav nekādu ēkas konstruktīvo bojājumu, kas varētu traucēt lietot Īpašumu atbilstoši Līguma nosacījumiem. Iznomātājs neatbild par jebkāda veida slēptajiem defektiem, kas atklāsies pēc Telpu apsekošanas akta parakstīšanas, kā arī Īpašuma trūkumiem.
   4. Īpašuma lietošanā Nomnieks apņemas rīkoties saskaņā ar Latvijas Republikā un Rīgas pilsētā spēkā esošajiem normatīvajiem aktiem, tai skaitā:
      1. Veicot nepieciešamos pasākumus Telpu uzturēšanai un uzkopšanai, kā arī uzlabojumus tajās, Nomnieks rīkojas saskaņā ar Līgumu, spēkā esošiem attiecināmiem normatīviem aktiem, tai skaitā, Latvijas būvnormatīviem, par saviem līdzekļiem nodrošinot, ka Telpu stāvoklis nepasliktinās (Telpu stāvoklis pēc nomas beigām nodošanas brīdī ir tāds pats, bet ne sliktāks, kā fiksēts Telpu apsekošanas aktā, ņemot vērā dabīgo nolietojumu) Līguma darbības laikā.
      2. Nomnieks, pēc savas izvēles, par saviem līdzekļiem Līguma darbības laikā veic Telpu kārtējo remontu.
      3. Īpašuma nodošanas brīdī Telpās tiek saglabātas Nomnieka uzstādītās iekārtas un citi ieguldījumi, ko nav iespējams demontēt, nenodarot bojājumus Telpām vai Ēkai – starpsienas, durvis, logi, kā arī ugunsdzēsības, ūdensapgādes, kanalizācijas, elektroapgādes un centrālās apkures inženiertehniskie tīkli un iekārtas. Ja Īpašuma nodošanas brīdī to stāvoklis ir sliktāks, kā fiksēts Telpu apsekošanas aktā, Iznomātājs un Nomnieks, vienojoties, sastāda abpusēji parakstītu defektu aktu (turpmāk – Defektu akts), norādot, kādi trūkumi, kādā apjomā un kādā termiņā jānovērš, savukārt Nomniekam ir pienākums nekavējoties veikt Defektu aktā norādītos remontdarbus.
      4. Ja Puses nespēj vienoties par Defektu akta saturu, Pusēm, vienojoties rakstveidā, ir tiesības pieaicināt neatkarīgu ekspertu, kurš sastāda Defektu aktu neatkarīgi no Pusēm. Neatkarīga eksperta sagatavots Defektu akts ir saistošs Pusēm. Izdevumus par šāda neatkarīga eksperta piesaistīšanu Puses sedz uz pusēm. Ja Nomnieks atsakās veikt Defektu aktā noteiktos remontdarbus vai neveic tos noteiktajā termiņā, Iznomātājam ir tiesības veikt nepieciešamos remontdarbus patstāvīgi un iesniegt Nomniekam rēķinu par nodarītā zaudējuma samaksu, kas Nomniekam jāveic 15 (piecpadsmit) kalendāro dienu laikā no tā saņemšanas.
   5. Nomnieks nodrošina un atbild par ugunsdrošības, darba drošības, sanitāro un citu valsts vai pašvaldības institūciju reglamentējošo noteikumu un prasību ievērošanu Telpās.
   6. Nomnieks veic Telpu apsardzi pēc saviem ieskatiem un par saviem līdzekļiem.
   7. Iznomātājs nav atbildīgs par Nomnieka un trešo personu mantu, kas atrodas Īpašumā.
   8. Telpu atjaunošana vai pārbūve tiek veikta, iepriekš rakstiski saskaņojot ar Iznomātāju. Nomniekam paredzētie darbi normatīvajos aktos un Līgumā noteiktajā kārtībā jāsaskaņo ar Iznomātāju un Latvijas Republikas normatīvajos aktos noteiktajām institūcijām. Veicot pārbūves, Nomnieks ir atbildīgs un par saviem līdzekļiem pirms pārbūvju pabeigšanas nodrošina izmaiņu veikšanu kadastrālās uzmērīšanas lietā. Nomniekam ir pienākums 7 (septiņu) kalendāro dienu laikā pēc veikto izmaiņu saņemšanas iesniegt vienu oriģinālo eksemplāru Iznomātājam.
   9. Iznomātājam ir tiesības piekļūt Telpām, par to 2 (divas) darbdienas iepriekš informējot Nomnieku, lai pārbaudītu komunālo mēraparātu rādījumus, veikt Īpašuma kopējo inženiertehnisko tīklu un sistēmu apkopi, remontu, garantijas servisa darbus, komunikāciju pārbūvi, darbu veikšanas laiku saskaņojot ar Nomnieku, un pēc iespējas tādā laikā, lai tas netraucētu Nomnieka darbību Īpašumā.
   10. Nomniekam ir tiesības uz Ēkas fasādes izvietot izkārtnes, informāciju un reklāmu, ievērojot vienotu stilistiku atbilstoši Rīgas pilsētas pašvaldībā noteiktajai kārtībai, iepriekš to saskaņojot ar Iznomātāju. Nomnieka izvietotās izkārtnes, informācija un reklāma ir Nomnieka īpašums, un tās jānoņem pēc Līguma darbības izbeigšanās, atjaunojot izkārtņu un reklāmu piestiprināšanas virsmas uz Ēkas fasādes.
   11. Nomnieksapņemas avārijas situāciju gadījumos organizēt to novēršanu un likvidēšanu, nekavējoties pēc fakta konstatācijas par šādas situācijas iestāšanos paziņot Iznomātājam un attiecīgajiem avārijas dienestiem un nodrošināt to darbiniekiem brīvu iespēju iekļūt Telpās, kā arī veikt nepieciešamos neatliekamos pasākumus, lai nepieļautu vai mazinātu zaudējumu rašanos, un attiecīgus atjaunošanas darbus.
   12. Nomnieks apņemas Līguma darbības pēdējā dienā atbrīvot Īpašumu un nodot to Iznomātājam sakoptu, labā tehniskā un vizuālā stāvoklī. Par Īpašuma nodošanu atpakaļ Iznomātājam tiek sastādīts pieņemšanas - nodošanas akts līguma attiecības izbeidzot, ko paraksta Pušu pilnvarotie pārstāvji.
   13. Nomniekam ir pienākums veikt visus Līgumā noteiktos maksājumus.
   14. Nomniekam ir tiesības nodot Telpas vai to daļu apakšnomā tikai ar Iznomātāja iepriekšēju rakstisku saskaņojumu un pie nosacījuma, ka apakšnomas līgumā tiks iekļauts noteikums, kas aizliedz apakšnomniekam nodot tam iznomāto Telpas daļu tālāk lietošanā trešajām personām. Apakšnomas saskaņošanai Nomniekam jāiesniedz apakšnomnieka parakstītais apakšnomas līgums, kas satur šajā punktā paredzēto nosacījumu. Apakšnomas līguma termiņš nedrīkst pārsniegt Līguma termiņu.
   15. Iznomātājs pēc Līguma noslēgšanas nekavējoties, bet ne vēlāk kā 1 (viena) mēneša laikā iesniedz Rīgas domes Pašvaldības ieņēmumu pārvaldē Līguma kopiju, kā arī nepieciešamības gadījumā izpilda citas normatīvo aktu prasības attiecībā uz nekustamā īpašuma nodokļa maksātāja reģistrāciju.
   16. Par Īpašuma apsaimniekošanu, kopējo inženiertehnisko tīklu un sistēmu (izņemot telekomunikāciju) apkalpošanu un piegulošās teritorijas uzkopšanu, kā arī, nepieciešamības gadījumā, par savstarpēju saskaņotu citu apsaimniekošanas pakalpojumu sniegšanu, Puses noslēdz apsaimniekošanas pakalpojumu līgumu (turpmāk - Apsaimniekošanas pakalpojumu līgums).Neskatoties uz Apsaimniekošanas pakalpojumu līgumā noteikto, Nomnieks Telpās patstāvīgi par saviem līdzekļiem veic visas nepieciešamās apsaimniekošanas un uzturēšanas darbības šādu elementu robežās:
       1. konstruktīvie slodzi nenesošie, nožogojošie un apdares elementi (tai skaitā iekšējās starpsienas, griestu, grīdu un sienu apdare, durvis);
       2. inženiertīkli un inženierkomunikācijas līdz kopīpašuma stāvvadiem;
       3. inženieraprīkojuma elementi (tai skaitā aprīkojums, ventilācijas ierīces, santehnisko mezglu aprīkojums, elektroapgādes sistēma un citi), bez kuriem pārējās Ēkas daļas var funkcionēt patstāvīgi;
       4. norobežojošie logi un durvis.
   17. Puses saskaņā ar Līguma 1.2.1. punktu vienojas pēc pielāgošanas darbu pabeigšanas un Līguma 1.2.2. apakšpunktā noteiktā Īpašuma pieņemšanas - nodošanas akta parakstīšanas brīža ierakstīt Līgumu zemesgrāmatā. Izmaksas par Līguma ierakstīšanu zemesgrāmatā sedz Nomnieks, tajā skaitā Iznomātāja izdevumus notāram par nostiprinājuma lūguma sagatavošanu.
2. **Nomas maksa un norēķinu kārtība**
   1. Nomnieks apņemas veikt šādus ikmēneša maksājumus, par tekošo mēnesi nomas periodā –15 (piecpadsmit) kalendāro dienu laikā no Iznomātāja rēķina saņemšanas šādā apmērā, neieskaitot pievienotās vērtības nodokli:
      1. par Līguma 1.1.1. – 1.1.3. apakšpunktos minēto telpu lietošanu: **\_\_\_,\_\_ EUR** (\_\_\_\_\_\_\_ *euro* un \_\_\_\_centi) apmērā par telpu kopējās platības 1 m2, t.i. **\_\_\_,\_\_ EUR** (\_\_\_\_\_\_\_ *euro* un \_\_\_\_centi) mēnesī par visu nomāto Telpu platību;
      2. par koplietošanas telpu domājamās daļas lietošanu: **0,20** **EUR** (nulle *euro* un 20centi) apmērā par telpu kopējās platības 1 m2 mēnesī, t.i., **30,73 EUR** (trīsdesmit *euro* un 73centi) mēnesī;
      3. par 1. Zemesgabala lietošanu: 1,5 % (pusotra procenta) apmērā no tā kadastrālās vērtības gadā, kas uz Līguma slēgšanas dienu ir **74,30 EUR** (septiņdesmit četri *euro* un 30centi) mēnesī;
      4. par 2. Zemesgabala lietošanu: 1,5% (pusotra procenta) apmērā no tā kadastrālās vērtības gadā, kas uz Līguma slēgšanas dienu ir **7,79 EUR** (septiņi *euro* un 79 centi) mēnesī;
      5. par 3. Zemesgabala lietošanu 5,5 % (pieci komats pieci procenti) no tā kadastrālās vērtības gadā, kas uz Līguma slēgšanas dienu ir **157,06 EUR** (viens simts piecdesmit septiņi *euro* un 6 centi)mēnesī;
      6. par patērētajiem sabiedriskajiem pakalpojumiem saskaņā ar mēriekārtu rādījumiem vai normatīviem, vai šo pakalpojumu sniedzēju noteiktiem tarifiem un cenām.
   2. Līguma 3.1.1., 3.1.2. apakšpunktā noteiktos maksājumus Nomnieks maksā sākot no Līguma 1.2.2. apakšpunktā noteiktā Īpašuma pieņemšanas - nodošanas akta parakstīšanas dienas. Līguma 3.1.3. – 3.1.6. apakšpunktā noteiktos maksājumus Nomnieks maksā sākot no Līguma 1.2.1. apakšpunktā noteiktā Telpu apsekošanas akta parakstīšanas dienas.
   3. Ja mainās Zemesgabalu kadastrālā vērtība, Līguma 3.1.3.,3.1.4.,3.1.5. apakšpunktos noteiktā nomas maksas likme tiek atbilstoši pārrēķināta un stājas spēkā brīdī, kad spēkā ir jaunā kadastrālā vērtība; nomas maksas izmaiņas tiek noformētas Iznomātāja paziņojuma formā.
   4. Papildus Līguma 3.1. punktā noteiktajiem maksājumiem Nomnieks maksā pievienotās vērtības nodokli spēkā esošajos Latvijas Republikas normatīvajos aktos noteiktajā kārtībā, nekustamā īpašuma nodokli un visus citus nodokļus, nodevas un maksājumus, kas paredzēti vai tiks noteikti Latvijas Republikas normatīvajos aktos, kas attiecas uz Īpašumu, saskaņā ar Iznomātāja izrakstītu rēķinu 15 (piecpadsmit) kalendāro dienu laikā no Iznomātāja rēķina saņemšanas.
   5. Nomnieks patstāvīgi slēdz līgumus ar citu tam nepieciešamo pakalpojumu sniedzējiem un veic norēķinus par šo pakalpojumu saņemšanu.
   6. Iznomātājam ir tiesības, pamatojoties uz Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 99. punktu, vienpusēji mainīt Īpašuma nomas maksas apmēru bez grozījumu izdarīšanas Līgumā:
      1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņu dienu pārsniedz 10 % (desmit procentus); šajā gadījumā nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtiem patēriņa cenu indeksiem;
      2. ja saskaņā ar normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;
      3. ja normatīvie akti paredz citu nomas maksas apmēru vai nomas maksas aprēķināšanas kārtību.
   7. Līguma 3.6. punktā noteiktajos gadījumos nomas maksa uzskatāma par pārskatītu un stājas spēkā attiecīgajā Iznomātāja nosūtītajā paziņojumā Nomniekam norādītajā termiņā; atsevišķas vienošanās parakstīšana šajā gadījumā nav nepieciešama; tas, ka Nomnieks nav saņēmis paziņojumu vai nav atrodams savā juridiskā adresē, neliedz Iznomātajam tiesības pieprasīt jaunu nomas maksu, t.sk. piemērot Līgumā noteiktās sankcijas par tās nemaksāšanu.
   8. Pamatojoties uz Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi”101. punktu, ja Līgums noslēgts uz laikposmu, kas ir ilgāks par 6 (sešiem) gadiem:
      1. ne ātrāk kā pēc 2 (diviem) gadiem kopš Līguma spēkā stāšanās brīža Iznomātājs vienpusēji pārskata Īpašuma nomas maksas apmēru ne retāk kā reizi 6 (sešos) gados un maina nomas maksu, ja pārskatītā Īpašuma nomas maksa ir augstāka par līdzšinējo nomas maksu, atbilstoši neatkarīga vērtētāja noteiktajai tirgus nomas maksai; ja Nomnieks nepiekrīt Iznomātāja noteiktajai nomas maksai, Nomniekam ir tiesības pieaicināt neatkarīgu vērtētāju Īpašuma tirgus nomas maksas noteikšanai. Ja Iznomātājs nepiekrīt Nomnieka pieaicinātā vērtētāja noteiktajai nomas maksai, Puses vēršas pie Biedrības “Latvijas Īpašumu Vērtētāju asociācija” (reģistrācijas Nr. 40008010952) pēc neatkarīga atzinuma, lai pārbaudītu Pušu pieaicināto vērtētāju sniegtos vērtējumus par nomas maksas noteikšanu; izdevumus Puses sedz uz pusēm;
      2. pārskatītā un mainītā Īpašuma nomas maksa stājas spēkā 30. (trīsdesmitajā) dienā no dienas, kad attiecīgais paziņojums nosūtīts Nomniekam, ja Nomnieks attiecīgajā termiņā neizsaka iebildumus par Iznomātāja noteikto nomas maksu***.*** Ja starp Pusēm ir strīds par noteikto nomas maksu, kas tiek risināts Līguma 3.8.1.punktā noteiktajā kārtībā, tadpārskatītā un mainītā Īpašuma nomas maksa stājas spēkā 30. (trīsdesmitajā) dienā no dienas, kad Biedrība “Latvijas Īpašumu Vērtētāju asociācija” ir sniegusi neatkarīgu atzinumu. Nomnieks papildu nomas maksai 30 (trīsdesmit) kalendāro dienu laikā no paziņojuma par nomas maksas paaugstinājumu nosūtīšanas dienas kompensē Iznomātājamsertificēta vērtētāja atlīdzības summu;
      3. nomas maksu var nemainīt, ja saskaņā ar publicētajiem Īpašuma nomas nosacījumiem Īpašuma ilgtspējīgas attīstības nodrošināšanai Nomniekam paredzēts pienākums Īpašumā ieguldīt finanšu līdzekļus vai Līguma darbības laikā to veikšanu rakstiski saskaņojis Iznomātājs, un Nomnieka veikto nepieciešamo un derīgo izdevumu apmērs ieguldījumiem ēkā, tās inženiertīklos, sistēmās un elementos (piemēram, logi, durvis), kas nav amortizēts (atpelnīts) līdz nomas maksas pārskatīšanai, ir vienāds vai lielāks par pārskatītās nomas maksas un noteiktās nomas maksas starpību;
      4. ja Nomnieks nepiekrīt pārskatītajam nomas maksas apmēram, Nomniekam ir tiesības vienpusēji atkāpties no Līguma, par to rakstiski informējot Iznomātāju 1 (vienu) mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajam nomas maksas apmēram.
   9. Iznomātāja īpašuma pārvaldīšanas izdevumos ietilpstošie nepieciešamie ieguldījumi Īpašumā var tikt pārskatīti reizi 3 (trīs) gados, savstarpēji saskaņojot to apmēru.
   10. Iznomātājam ir tiesības Līguma darbības laikā, pamatojoties uz Nomniekarakstisku iesniegumu, samazināt Īpašuma nomas maksu, ja nekustamā īpašuma tirgus segmentā pastāv nomas objektu pieprasījuma un nomas maksu samazinājuma tendence. Īpašuma nomas maksu nesamazina pirmo 3 (trīs) gadu laikā pēc Līguma spēkā stāšanās. Ja Telpas nav iespējams lietot, jo pastāv Iznomātāja atbildības robežās esošo Ēkas iekšējo ūdensapgādes, kanalizācijas, elektroapgādes vai apkures inženiertehnisko tīklu avārijas, kā rezultātā un pārtraukums Telpu lietošanā pārsniedz 24 (divdesmit četras) stundas pēc kārtas, Nomniekam tiek piemērota nomas maksas atlaide 100 % (simts procentu) apmērā uz attiecīgo pārtraukuma laiku, sākot no pārtraukuma 25. stundas, izņemot gadījumus, kuros Iznomātājs nav vainojams.
   11. Nomnieks sedz visus izdevumus, kas tam rodas sakarā ar savu Līgumā noteikto tiesību izmantošanu un pienākumu izpildi.
   12. Drošības nauda (turpmāk - Nodrošinājums), kas iemaksāta Īpašuma izsoles nolikumā noteiktajā kārtībā, tiek paturēta kā Līgumā noteikto nomas maksas un citu maksājumu izpildes nodrošinājums. Nodrošinājums tiek izlietots Līgumā noteiktajā kārtībā.
   13. Nodrošinājuma izlietošanas kārtība:
       1. Nomnieka nokavēto maksājumu, kas radušies uz Līguma vai Apsaimniekošanas pakalpojumu līguma pamata, dzēšanai Iznomātājs ir tiesīgs izmantot Līguma nodrošinājumu;
       2. ja Nodrošinājums netiek izlietots Līguma darbības laikā, pēc Nomnieka lūguma tas tiek ieskaitīts Līguma un Apsaimniekošanas pakalpojumu līguma maksājumos par pēdējiem Īpašuma lietošanas mēnešiem;
       3. Nodrošinājums tiek izlietots, dzēšot laika ziņā vecāko maksājuma saistību. Maksājumu saistības tiek dzēstas attiecīgi to izpildes termiņu iestāšanās secībā, sākot no laika ziņā vecākā;
       4. ja Nodrošinājums netiek izlietots Līguma darbības laikā, Nodrošinājums tiek atmaksāts Nomniekam ne vēlāk kā 10 (desmit) darbdienu laikā pēc Līguma izbeigšanas, ja vien Iznomātājs to nav izmantojis:
          1. no Līguma un Apsaimniekošanas pakalpojumu līguma izrietošo Nomnieka neizpildīto saistību izpildes segšanai;
          2. Īpašumam radīto zaudējumu segšanai, kas radušies Nomnieka darbības vai bezdarbības vai Līgumā noteikto saistību neizpildes rezultātā, tai skaitā arī tādiem zaudējumiem, kas atklājas pēc Pieņemšanas - nodošanas akta Līguma attiecības izbeidzot parakstīšanas.
   14. Nomnieks Līgumā noteiktos maksājumus samaksā bezskaidrā naudā ar pārskaitījumu uz Iznomātāja iesniegtajos rēķinos norādīto bankas kontu. Nomniekam ir pienākums savlaicīgi veikt maksājumus par Īpašuma nomu. Ja Nomnieks nav saņēmis Iznomātāja izrakstīto rēķinu, tas nevar būt par pamatu nomas maksas nemaksāšanai vai maksājumu kavēšanai. Par Līgumā noteikto maksājumu samaksas dienu tiek uzskatīta šo maksājumu saņemšana Iznomātāja bankas norēķinu kontā.
   15. Iznomātājs Līguma ietvaros izrakstāmos rēķinus sagatavo elektroniski. Puses vienojas pieņemt elektroniski sagatavotu rēķinu, ja rēķins ir nosūtīts no Pušu elektroniskajām pasta adresēm, kas norādītas Līguma rekvizītos.
   16. Nomnieks apņemas 5 (piecu) darbdienu laikā no rēķina saņemšanas samaksāt Iznomātājam sertificēta vērtētāja pakalpojuma izmaksas 400,00 EUR (četri simti *euro* 0 centi) apmērā un pievienotās vērtības nodokli normatīvajos aktos noteiktajā apmērā Īpašuma izsoles sākumcenas noteikšanai.
3. **Pušu atbildība**
   1. Par Līgumā noteikto maksājumu termiņa kavējumu Iznomātājs ir tiesīgs saņemt no Nomnieka nokavējuma procentus 0,1 % (nulle komats viena procenta) apmērā no termiņā nesamaksātās summas par katru nokavēto kalendāro dienu.Procentu maksājumi tiek veikti, pamatojoties uz Iznomātāja izrakstītiem rēķiniem, taču jebkurā gadījumā kārtējais no Nomnieka saņemtais maksājums dzēš laika ziņā vecāko maksājuma saistību. Maksājumu saistības tiek dzēstas attiecīgi to izpildes termiņu iestāšanās secībā, sākot no laika ziņā vecākā.
   2. Ja Nomnieks 5 (piecu) darbdienu laikā no Iznomātāja rakstiska brīdinājuma saņemšanas turpina nepildīt kādu no savām Līgumā noteiktajām saistībām vai nav novērsis iepriekš minētajā brīdinājumā norādītos pārkāpumus, Iznomātājam ir tiesības prasīt no Nomnieka līgumsodu 30,00 EUR (trīsdesmit *euro* un 0 centi) apmērā par katru konstatēto pārkāpumu.
   3. Ja Nomnieks Līgumā noteiktajā termiņā (termiņa beigās vai sakarā ar Līguma pirmstermiņa izbeigšanu) un kārtībā neatbrīvo Īpašumu vai tā daļu un nenodod to Iznomātājam vai arī pamet Telpas, nenododot tās Iznomātājam Līgumā noteiktajā kārtībā, neatkarīgi no tā, vai Iznomātājs varējis atjaunot turējumu vai nē, Nomnieks:
      1. maksā Iznomātājam maksu par faktisko lietošanu par visu periodu, kurā Nomnieks prettiesiski aizturējis Īpašumu, tajā brīdī spēkā esošās Īpašuma nomas maksas divkāršā apmērā;
      2. maksā līgumsodu 10 % (desmit procentu) apmērā no Īpašuma nomas maksas par 1 (vienu) gadu;
      3. **s**edz visus zaudējumus, kādi Iznomātājam radušies sakarā ar Īpašuma neatbrīvošanu Līgumā noteiktajā termiņā un kārtībā.
   4. Līgumā noteikto līgumsodu un nokavējuma procentu samaksa neatbrīvo Nomnieku no tajā noteikto saistību izpildes pienākuma un papildus tam – zaudējumu atlīdzības pilnā apmērā.
   5. Ja Nomnieks atsakās izpildīt kādu no Līgumā noteiktajiem pienākumiem un par to ir rakstiski paziņojis Iznomātājam, vai noteiktajā termiņā nav to izpildījis, tad Iznomātājam ir tiesības pašam veikt šos pienākumus vai pieaicināt citas sabiedrības šo pienākumu izpildei, par to iepriekš brīdinot un rakstveidā saskaņojot ar Nomnieku izpildes laiku. Nomnieks šajā gadījumā apņemas 15 (piecpadsmit) kalendāro dienu laikā no attiecīga Iznomātāja rēķina saņemšanas atmaksāt visus ar minēto pienākumu izpildi saistītos izdevumus divkāršā apmērā.
   6. Ja Nomnieks bez tiesiska pamata turpina lietot Īpašumu vai atsakās to atbrīvot atbilstoši Līguma noteikumiem, Iznomātājam ir tiesības liegt Nomniekam pieeju Īpašumam, aizturēt tajā esošu mantu, t.sk. mainīt durvju slēdzenes, atslēgt Telpām komunikācijas un sabiedriskos pakalpojumus, t.sk. arī elektrības piegādi, ieturēt no Nomnieka visus izdevumus, kas ir saistīti ar Īpašuma uzturēšanu un apsaimniekošanu, t.sk. arī apdrošināšanu un apsardzi par visu prettiesiska Īpašuma aizturējuma periodu. Par Īpašumā aizturēto trešo personu mantu atbild Nomnieks. Lai segtu jebkuru no Līgumā minētajiem Iznomātāja prasījumiem, Iznomātājs ir tiesīgs Īpašumā esošo vai citādi Iznomātāja turējumā nonākušo mantu pārdot par brīvu cenu bez izsoles.
   7. Nomnieks nav atbildīgs par Iznomātāja saistībām pret trešajām personām, kā arī Iznomātājs nav atbildīgs par Nomnieka saistībām pret trešajām personām.
   8. Puses ir savstarpēji atbildīgas par savu līgumsaistību neizpildīšanu vai nepienācīgu izpildi. Par nodarītajiem zaudējumiem materiāli ir atbildīga tā Puse, kuras darbības vai bezdarbības dēļ šie zaudējumi radušies. Iznomātājam jāatlīdzina Nomniekam visi zaudējumi, kas tam vai trešajām personām radušies Iznomātāja, tā darbinieku vai pilnvaroto personu vainas dēļ (izņemot Līgumā noteiktajos gadījumos), bet Nomniekam jāatlīdzina Iznomātājam visi zaudējumi, kas tam vai trešajām personām radušies Nomnieka, tā darbinieku, pilnvaroto vai citādi tā padotībā vai uzraudzībā esošu personu vainas dēļ. Netiešie zaudējumi netiek atlīdzināti, izņemot Līgumā noteiktos gadījumus.
   9. Iznomātājs, izņemot Līguma 7.6. punktā noteikto gadījumu, neatlīdzina izdevumus, kas Nomniekam rodas sakarā ar Līgumā noteikto tiesību izmantošanu un pienākumu izpildi, kā arī neatlīdzina jebkādus Nomnieka Līguma darbības laikā veiktos izdevumus un ieguldījumus Īpašumā un to uzturēšanā, un iekārtas un ieguldījumi, ko nav iespējams demontēt, nenodarot bojājumus Telpām vai Ēkai – starpsienas, durvis, logi, kā arī ugunsdzēsības, ūdensapgādes, kanalizācijas, elektroapgādes un centrālās apkures inženiertehniskie tīkli un iekārtas kļūst par neatņemamu Īpašuma sastāvdaļu un ir uzskatāmi par Īpašuma īpašnieka īpašumu.
   10. Ja Nomnieks pamet Īpašumu bez tā nodošanas Iznomātājam Līguma 2.12. punktā noteiktajā kārtībā:
       1. Iznomātājam ir tiesības izteikt pretenzijas par Līgumā noteikto saistību izpildi un Īpašuma stāvokli, ko Iznomātājs konstatē pēc tam, kad Nomnieks pametis Īpašumu, un Nomnieks apņemas atlīdzināt zaudējumus 5 (piecu) darbdienu laikā no Iznomātāja rēķina saņemšanas;
       2. jebkura manta, kas atrodas Īpašumā, atbilstoši Civillikuma noteikumiem tiks uzskatīta par Nomnieka pamestu un Iznomātājs ir tiesīgs rīkoties ar to pēc saviem ieskatiem.
   11. Ja Nomnieks nepilda vai nepienācīgi pilda savas  Līgumā noteiktās saistības, Iznomātājs ir tiesīgs nodot kavēto maksājumu piedziņas tiesības trešajām personām, t.sk., nododot Nomnieka personas datus to apstrādei parāda piedziņas nolūkos un/vai šo datu ievietošanu publiskajās (parādnieku) datu bāzēs.
   12. Ja saistību neizpildes vai nepienācīgas izpildes gadījumā Iznomātājs ir uzdevis trešajām personām veikt parāda atgūšanas/piedziņas darbības attiecībā pret Nomnieku, Nomniekam papildus parāda apmaksai ir pienākumus segt piedziņas izmaksas. Puses vienojas, ka minētos piedziņas izdevumus tieši no Nomnieka ir tiesīgi iekasēt un piedzīt attiecīgi pilnvaroti parādu piedziņas uzņēmumi/iestādes saskaņā ar savu cenrādi.
4. **Nepārvaramas varas apstākļi**
   1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu un tā dēļ radītajiem zaudējumiem, ja to cēlonis ir nepārvaramas varas apstākļi. Par nepārvaramas varas apstākļiem Līguma izpratnē ir atzīstamas dabas stihijas (zemestrīce, plūdi, vētra, ugunsgrēks), kara apstākļi un teroristiskas darbības, ko Puses nevarēja paredzēt un novērst, kā arī jebkādi valsts vai pašvaldības institūciju izdoti normatīvie akti, kas padara Līgumā noteikto saistību izpildi neiespējamu.
   2. Pusei, kas nepārvaramās varas apstākļu iestāšanās dēļ nespēj izpildīt savas Līgumā noteiktās saistības, nekavējoties rakstiski jāinformē par to otra Puse, norādot to cēloni, rašanās laiku un izbeigšanās laiku, ja tas ir iespējams, un jānorāda, no kura brīža tā atsāks pildīt līgumsaistības, kā arī jāveic visi nepieciešamie pasākumi, lai nepieļautu vai mazinātu zaudējumu rašanos. Paziņojumam iespēju robežās jāpievieno nepārvaramas varas apstākļu iestāšanos pierādoši dokumenti, ko izsniegusi attiecīga kompetenta valsts vai pašvaldības iestāde.
   3. Nepārvaramas varas apstākļu iestāšanās gadījumā, ja ir izpildīti Līguma 5.2. punkta noteikumi, Pusei nav jāatlīdzina otrai Pusei to dēļ radušies zaudējumi. Puses šajā gadījumā vienosies par iespēju turpināt vai izbeigt Līguma darbību.
   4. Ja Puse nepārvaramas varas apstākļu iestāšanās dēļ nespēj izpildīt savas Līgumā noteiktās saistības ilgāk nekā 30 (trīsdesmit) kalendārās dienas, tad otrai Pusei, neatlīdzinot pirmajai Pusei jebkādus zaudējumus, ir tiesības vienpusēji pirms termiņa izbeigt Līgumu, par to rakstiski paziņojot 10 (desmit) darbdienas iepriekš.
   5. Ja nepārvaramas varas apstākļu dēļ, pie kuru iestāšanās Nomnieks nav vainojams un arī pie nosacījuma, ka Nomnieks ir veicis visus saprātīgos un nepieciešamos pasākumus to novēršanai vai mazināšanai, Telpas nav iespējams lietot, nomas maksa par nepārvaramās varas darbības periodu netiek aprēķināta tikai par to Telpu daļu, kuru nav bijis iespējams lietot. Visi iepriekš minētie apstākļi tiek fiksēti Telpu apsekošanas aktā, pamatojoties uz kuru Nomnieks tiek atsvabināts no nomas maksas maksājumiem.
5. **Apdrošināšana**
   1. Nomnieks patstāvīgi visā Īpašuma lietošanas periodā nepārtraukti apdrošina savas Īpašumā atrodošās materiālās vērtības. Ja Nomnieks to nedara, tad tas uzņemas pilnu atbildību par saviem zaudējumiem, kas var rasties avārijas situāciju iestāšanās gadījumā Ēkā un/vai Telpās. Nomniekam ir tiesības veikt citu risku apdrošināšanu, saskaņojot to ar Iznomātāju.
   2. Ja iestājas Ēkas un/vai Telpu apdrošināšanas gadījums, Iznomātājs pēc apdrošināšanas atlīdzības saņemšanas un bojājumu novēršanas ietvaros veikto Telpuremonta darbu pabeigšanas apmaksā šim nolūkam taisītos Nomnieka izdevumus, taču tikai tādā apmērā, kas nepārsniedz faktiski samaksātās apdrošināšanas atlīdzības summu. Maksājums tiek veikts, pamatojoties uz apdrošināšanas līgumā noteiktajā kārtībā apstiprinātiem izdevumu aprēķiniem un Nomnieka iesniegtajiem rēķiniem.
   3. Ja Nomnieka vai tā apmeklētāju darbības vai bezdarbības dēļ Ēkai un/vai Telpām radies bojājums, kura novēršanu apdrošinātājs nesedz, Nomnieks novērš radušos bojājumus, sedzot ar to saistītos izdevumus. Ja Nomnieks ignorē šo pienākumu, Iznomātājam ir tiesības veikt nepieciešamo remontu un iesniegt rēķinu par nodarītā zaudējuma summas divkāršā apmērā samaksu, kas Nomniekam jāveic 15 (piecpadsmit) kalendāro dienu laikā no tā saņemšanas.
6. **Līguma darbības izbeigšanās**
   1. Līguma darbība un Īpašuma lietošanas tiesības izbeidzas:
      1. beidzoties Līguma termiņam;
      2. Pusēm par to vienojoties;
      3. Līguma vienpusējas pirmstermiņa izbeigšanas gadījumā.
   2. Iznomātājam, neatlīdzinot Nomniekam jebkādus izdevumus, zaudējumus, kas saistīti ar Līguma pirmstermiņa izbeigšanu, kā arī Nomnieka veiktos ieguldījumus un taisītos izdevumus Īpašumā, izņemot gadījumā, kad Puses par to rakstveidā vienojušās, ir tiesības vienpusēji pirms termiņa atkāpties no Līguma un pieprasīt tūlītēju Īpašuma atbrīvošanu, vismaz 2 (divas) nedēļas iepriekš par to paziņojot Nomniekam, ja Nomnieks pieļauj kādu no šiem pārkāpumiem un 10 (desmit) darbdienu laikā pēc Iznomātāja rakstiska brīdinājuma saņemšanas to nenovērš:
      1. neizmanto Īpašumu atbilstoši Līguma nosacījumiem;
      2. ir postījis vai bojājis Telpas un/vai Ēku;
      3. ja Nomnieks nav veicis Līgumā paredzētos kapitālieguldījumus nomas objektā (ja tādi paredzēti) vai nav veicis tos Līgumā noteiktos termiņos;
      4. Telpas vai kādu to daļu nodod lietošanā citām fiziskajām vai juridiskajām personām vai arī noslēdz sadarbības vai cita veida līgumus bez Iznomātāja rakstveida piekrišanas, kā rezultātā trešā persona iegūst tiesības pilnīgi vai daļēji lietot Telpas vai kādu to daļu;
      5. vairāk kā 1 (vienu) mēnesi nesamaksā Līguma 3.1. punktā noteiktās nomas maksas vai nenorēķinās par citiem Līgumā noteiktajiem maksājumiem;
      6. nekavējoties, ja ir ierosināts vai pasludināts Nomnieka maksātnespējas process, uzsākta Nomnieka likvidācija vai Nomnieka darbība neatbilst Latvijas Republikas normatīvajiem aktiem;
      7. ir atcelta Nomnieka uzņēmuma valde un 3 (trīs) mēnešu laikā no atcelšanas brīža nav iecelta jauna valde.
   3. Ar nokavēto summu samaksu vai citu nokavēto saistību izpildi pēc Iznomātāja pieprasījuma izbeigt Līguma darbību un atbrīvot Īpašumu zūd pamats Iznomātāja attiecīgajam pieprasījumam, ja nokavēto summu samaksa vai citu nokavēto saistību izpilde tiek veikta 10 (desmit) darbdienu laikā pēc Iznomātāja rakstiska brīdinājuma saņemšanas.
   4. Ja Nomnieks vēlas vienpusēji pirms termiņa izbeigt Līguma darbību, tam par to 2 (divus) mēnešus iepriekš rakstveidā jāpaziņo Iznomātājam. Šajā gadījumā Iznomātājs neatlīdzina jebkādus Nomnieka izdevumus, nepieciešamos un derīgos ieguldījumus un zaudējumus, izņemot Līguma 1.7. punktā noteiktajā kārtībā veiktos.
   5. Papildus šajā nodaļā noteiktajiem Līguma pirmstermiņa izbeigšanas gadījumiem Iznomātājam ir tiesības, rakstiski informējot Nomnieku 3 (trīs) mēnešus iepriekš, vienpusēji atkāpties no Līguma, ja Īpašums un/vai Telpas un/vai Zemesgabals Iznomātājam nepieciešami sabiedrisko vajadzību nodrošināšanai vai normatīvajos aktos noteikto publisko funkciju veikšanai. Šādā gadījumā un ja Nomnieks ir labticīgi pildījis Līguma nosacījumus Iznomātājs atlīdzina Nomniekam Līguma 1.6. un 1.7. punktā noteiktos Nomnieka veiktos nepieciešamos un derīgos ieguldījumus Īpašumā Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 105. punktā noteiktajā kārtībā.
   6. Ja Iznomātājs vienpusēji atkāpjas no Līguma 7.5. punktā minētajos gadījumos un ja Nomnieks ir labticīgi pildījis Līguma nosacījumus, Iznomātājs atlīdzina Nomniekam Līguma 1.6. un 1.7. punktā noteiktos Nomnieka veiktos nepieciešamos un derīgos ieguldījumus Īpašumā Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 105. punktā noteiktajā kārtībā.
   7. Iznomātājs neatlīdzina iepriekš nesaskaņotus Nomnieka veiktos izdevumus un ieguldījumus (nepieciešamos, derīgos, greznuma u.c.) Īpašumā un tā uzturēšanā, tie ir neatņemama Īpašuma sastāvdaļa un ir uzskatāmi par Īpašuma īpašnieka īpašumu, izņemot Līguma 1.7. un 7.6. punktā noteiktajos gadījumos.
7. **Strīdu izskatīšanas kārtība**

Jebkurš strīds, domstarpība vai prasība starp Pusēm, kas rodas sakarā ar Līgumu, kas skar to vai tā pārkāpšanu, izbeigšanu vai spēkā neesamību, tiek risinātas abpusējās sarunās. Ja tas nav iespējams un Puses nevienojas, prasība, domstarpība vai strīds tiek galīgi izšķirts Latvijas Republikas tiesā saskaņā ar Latvijas Republikas normatīvajiem aktiem.

1. **Personas datu apstrādes noteikumi**
   1. Parakstot Līgumu, Nomnieks apliecina, ka ir iepazinies ar privātuma paziņojumu “SIA “Rīgas nami” un tās struktūrā esošo pasākumu centru privātuma paziņojums”, kas ir izvietots Iznomātāja interneta vietnē: <http://www.rigasnami.lv/data/lv/info/personas-datu-aizsardziba>, kā arī informēts, ka šāds paziņojums var tikt vienpusēji mainīts no Iznomātāja puses un aktuālā paziņojuma redakcija tiks izvietota iepriekš norādītajā Iznomātāja interneta vietnē.

*(Piemērojamie noteikumi, ja Nomnieks ir juridiska persona):*

* 1. Puses apzinās, ka Līguma izpildes ietvaros var rasties nepieciešamība savstarpēji apmainīties ar informāciju, kas satur fiziskas personas datus (turpmāk – personas dati) (piemēram, Pušu pārstāvju un/vai kontaktpersonu identificējošā un kontaktinformācija). Šādā gadījumā katra no Pusēm ir uzskatāma par patstāvīgu pārzini savā rīcībā esošu personas datu apstrādei, tā apņemas personas datus apstrādāt atbilstoši spēkā esošiem normatīvajiem aktiem par fizisku personu datu apstrādi, un otrai Pusei dati tiek nodoti Pušu leģitīmu interešu ietvaros, lai nodrošinātu Līguma kvalitatīvu izpildi.
  2. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības.

*(Piemērojamie noteikumi, ja Nomnieks ir fiziska persona):*

* 1. Iznomātājs norāda, ka Līguma izpildei tam ir nepieciešams apstrādāt Nomnieka (piemēram, vārds uzvārds, personas kods, konta Nr., maksājumu informācija), Nomnieka norādīto kontaktpersonu (piemēram, vārds, uzvārds, kontaktinformācija) vai citu personu, kuru apstrāde varētu būt nepieciešama līgumsaistību izpildei, personas datus.
  2. Nomnieks apzinās, ka arī Iznomātājs tam nodod/ var nodot savu kontaktpersonu vai citu fizisku personu, ja tas nepieciešams Līguma izpildei, datus, un Nomnieks apņemas tos apstrādāt atbilstoši spēkā esošiem normatīvajiem aktiem par fizisku personu datu apstrādi un tikai mērķiem, kas saistīti ar Līguma izpildi, kā arī datu subjektu pieprasījumu gadījumā īstenot attiecīgo personu datu subjekta tiesības.
  3. Katra no Pusēm apņemas informēt tās personas, kuras personas dati (piemēram, kuras norādītas kā kontaktpersonas) tiek nodoti otrai Pusei, par to, ka tās personas dati ir tikuši apstrādāti šādam nolūkam, kā arī informē par otras Puses identitāti, kontaktinformāciju un mērķi, kādiem nodotie personas dati varētu tikt izmantoti, t.i. Līguma saistību izpildei, kā arī par iespēju vērsties pie attiecīgās Puses, lai iegūtu papildu informāciju vai īstenotu savas kā datu subjekta tiesības. Papildus Iznomātājs norāda, ka Nomnieks un norādītās trešās personas var iepazīties ar “SIA “Rīgas nami” un tās struktūrā esošo pasākumu centru privātuma paziņojumu” Iznomātāja interneta vietnē <http://www.rigasnami.lv/data/lv/info/personas-datu-aizsardziba>.

1. **Līguma spēkā esamība un papildu noteikumi**
   1. Līgums stājas spēkā Līguma un Apsaimniekošanas pakalpojumu līguma abpusējas parakstīšanas dienā un ir spēkā līdz Pušu saistību pilnīgai izpildei vai tā izbeigšanai Līgumā noteiktajā kārtībā.

Ja Nomnieks savas vainas dēļ 5 (piecu) darbdienu laikā no Līguma spēkā stāšanās dienas nepieņem Telpas Līguma 1.2. punkta noteiktajā kārtībā un Līgumā noteiktajā kārtībā neparaksta Telpu apsekošanas aktu vai Īpašuma pieņemšanas - nodošanas aktu, Līgums uzskatāms par izbeigtu bez papildu vienošanās un neatlīdzinot Nomniekam ieguldītos finanšu līdzekļus, bez saistību atcēlēja līguma noslēgšanas vai jebkādu citu procedūru veikšanas.

* 1. Puses apliecina, ka tām ir tiesības slēgt Līgumu un uzņemties tajā noteiktās saistības. Ja atklājas, ka kādai no Pusēm nebija tiesības slēgt Līgumu vai uzņemties kādu no tajā noteiktajām saistībām, tā apņemas segt visus otrai Pusei šī iemesla dēļ radušos zaudējumus.
  2. Līgums anulē visas iepriekšējās Pušu sarunas un saraksti par Līguma priekšmetu.
  3. Līgumu var grozīt vai papildināt tikai ar abu Pušu rakstisku piekrišanu. Jebkuri Līguma grozījumi un papildinājumi tiek noformēti rakstiskas vienošanās veidā, izņemot Līgumā noteiktos gadījumus. Līguma grozījumi un papildinājumi kļūst par tā neatņemamu sastāvdaļu ar brīdi, kad tos parakstījušas abas Puses. Puses vienojas, ka nedz Līguma darbības termiņa pagarināšana, nedz nomas maksas apmēra noteikšana nevar notikt citādi kā Pusēm rakstveidā vienojoties, izņemot Līguma 3.6. un 3.8. punktā noteiktajos gadījumos.
  4. Visus jautājumus un tiesiskās attiecības, par kuriem Puses nav vienojušās Līgumā, tās risina saskaņā ar Latvijas Republikā spēkā esošajiem normatīvajiem aktiem, kā arī ievērojot veiktās izmaiņas normatīvajos aktos, kas attiecas uz Iznomātāja Īpašuma iznomāšanas kārtību un ietekmē Līguma nosacījumus.
  5. Līgums ir saistošs abām Pusēm, kā arī abu Pušu tiesību un saistību pārņēmējiem. Puses apņemas viena otrai nekavējoties rakstiski paziņot par savu tiesību vai saistību nodošanu. Nomnieks nevar savas no Līguma izrietošās tiesības vai saistības pilnā apjomā vai daļēji nodot trešajai personai bez Iznomātāja rakstiskas piekrišanas.
  6. Ja kāds no Līguma noteikumiem zaudēs juridisku spēku, tad tas neietekmēs pārējo Līguma noteikumu spēkā esamību. Šajā gadījumā Puses uzsāks savstarpējas sarunas, lai nepieciešamības gadījumā atrastu alternatīvu risinājumu.
  7. Nevienai no Pusēm nav tiesību bez otras Puses iepriekšējas rakstiskas piekrišanas izpaust trešajām personām jebkuru informāciju, ko tā ieguvusi Līguma darbības laikā un rezultātā, izņemot gadījumus, kad šī informācija jāsniedz Latvijas Republikas normatīvajos aktos noteiktajā kārtībā.
  8. Līguma nodaļu nosaukumi ir lietoti tikai ērtākai Līguma pārskatāmībai, un tie nevar tikt izmantoti Līguma noteikumu tulkošanai vai interpretācijai.
  9. Līgumā minēto tiesību neizmantošana nav uzskatāma par atteikšanos no šīm tiesībām. Daļēja to izmantošana nenozīmē atteikšanos no to izmantošanas pilnībā.
  10. Paziņojumus, iesniegumus, prasības vai cita veida informāciju Puses noformē rakstveidā un nosūta uz Pušu Līgumā norādītajām juridiskajām adresēm vai Līguma 10.12. punktā noteiktajā kārtībā norādītajām adresēm, bet operatīvas nepieciešamības gadījumā - uz Līguma 11. punktā norādīto e-pastu, vēlāk to nosūtot uz norādītajām adresēm. Dokumenti atzīstami par pienācīgi iesniegtiem un saņemtiem 5. (piektajā) dienā pēc nosūtīšanas, ja ir nosūtīti uz minētajām adresēm ierakstītā vēstulē, ar kurjeru vai personīgi nodoti Pusei vai tās pārstāvim.
  11. Puses 5 (piecu) darbdienu laikā rakstiski paziņo viena otrai par savas juridiskās vai pasta adreses, kā arī norēķinu rekvizītu nomaiņu. Līdz šāda paziņojuma saņemšanas dienai visi sūtījumi, ko viena Puse nosūtījusi otrai Pusei Līgumā noteiktajā kārtībā uz iepriekš norādīto adresi, atzīstami par pienācīgi nosūtītiem un saņemtiem, kā arī visi maksājumi, ko viena Puse ieskaitījusi iepriekš norādītajā bankas kontā, atzīstami par pienācīgi izdarītiem.
  12. Līgums sagatavots latviešu valodā uz \_\_\_ (\_\_\_\_\_\_) lapām 2 (divos) eksemplāros, katrai Pusei pa 1 (vienam) eksemplāram. Abiem Līguma eksemplāriem ir vienāds juridiskais spēks.
  13. Līguma noslēgšanas brīdī tam ir pievienoti 6 (seši) pielikumi:
      1. 1. pielikums „Telpu plāns no kadastrālās uzmērīšanas lietas” uz 2 (divām) lapām;
      2. 2. pielikums „Zemesgabala plāni” uz 3 (trim) lapām;
      3. 3. pielikums „Nekustamā īpašuma apraksts” uz \_\_ (\_\_\_) lapām;
      4. 4. pielikums
      5. 5. pielikums
      6. 6. pielikums

1. **Pušu juridiskie un norēķinu rekvizīti**

|  |  |  |  |
| --- | --- | --- | --- |
| |  |  | | --- | --- | | Iznomātājs:  **SIA “Rīgas nami”**  Juridiskā adrese: Rātslaukums 5, Rīga,  LV-1050 (ieeja no Svaru ielas)  Tālr. 67181177, e-pasts: [rigasnami@riga.lv](mailto:rigasnami@riga.lv)  PVN maks. reģ. Nr. LV40003109638  Banka: AS “SEB banka”  Kods: UNLALV2X  Konta Nr. LV16UNLA0040001650000  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes priekšsēdētāja V.Verika | Nomnieks:  **[Nosaukums]**  Juridiskā adrese /Deklarētā adrese:  \_\_\_\_\_\_\_\_\_\_\_, LV-\_\_\_\_\_  Tālr. \_\_\_\_\_\_\_\_, e-pasts: \_\_\_\_\_\_\_\_\_\_\_\_\_  PVN maks. reģ. Nr. /  Personas kods\_\_\_\_\_\_\_\_\_\_\_\_\_\_\_\_\_  Banka: \_\_\_\_\_\_\_\_\_\_\_\_\_\_\_  Kods: \_\_\_\_\_\_\_\_\_\_\_\_\_\_\_\_\_  Konts Nr. \_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pārstāvja vārds, uzvārds, amats | |  |